[249] Dedit miles quidam, Evrardus vocatus, villam suam Mannisis dictam in eodem loco [i.e. in confinio Tullensis et Lingonensis parrocchiarum, in loco qui vocatur Brittiniaca curtis] sancto Benigno, accepto a domno Arnulfo* pro hac re non parvo precio: pertingit vero terra issius alodi usque ad portam castri quod vocatur Risnellus. [250] Cumque dominus ejusdem castri, Odulricus* comes, eundem alodum sibi vellet vendicare, a domno Brunone presule, tamdiu est persecutus excommunicatione et inimicitiarum vi, donec ipsum alodum dimittens vuirpiret, et insuper juraret nec se vel aliquem heredum suorum ibidem violentiam inlaturum.